CELEX: 62009CN0065
Language: et
Date: 2009-02-16 00:00:00
Title: Kohtuasi C-65/09: Eelotsusetaotlus, mille esitas Bundesgerichtshof (Saksamaa) 16. veebruaril 2009 – Gebr. Weber GmbH versus Jürgen Wittmer

18.4.2009   
            
            
               ET
            
            
               Euroopa Liidu Teataja
            
            
               C 90/17
            
         Eelotsusetaotlus, mille esitas Bundesgerichtshof (Saksamaa) 16. veebruaril 2009 – Gebr. Weber GmbH versus Jürgen Wittmer
   (Kohtuasi C-65/09)
   2009/C 90/26
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kaebuse esitaja: Gebr. Weber GmbH
   
      Vastustaja: Jürgen Wittmer
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 25. mai 1999. aasta direktiivi 1999/44/EÜ (1) tarbekaupade müügi ja nendega seotud garantiide teatud aspektide kohta artikli 3 lõike 3 esimest ja teist lõiku tuleb tõlgendada nii, et nendega on vastuolus siseriiklik õigusnorm, mille kohaselt võib müüja tarnitud tarbekauba lepingule mittevastavuse korral keelduda tarbija poolt nõutud viisil parandusmeetmest ka juhul, kui sellega seoses tekivad müüjale kulud, mis oleksid ebamõistlikud (absoluutselt ebaproportsionaalsed) võrreldes väärtusega, mis kaubal oleks juhul, kui lepingule mittevastavust ei esineks, ja võrreldes lepingule mittevastavuse olulisusega?
            
         
               2.
            
            
               Juhul kui esimesele küsimusele tuleb vastata jaatavalt: kas eespool nimetatud direktiivi artikli 3 lõiget 2 ja lõike 3 kolmandat lõiku tuleb tõlgendada nii, et müüja peab kauba lepinguga vastavusse viimisel asendamise teel kandma kulud, mis tekivad seoses lepingule mittevastava tarbekauba eemaldamisega asjast, millesse tarbija on kauba vastavalt selle laadile ja kasutusotstarbele sisse ehitanud?
            
         
      (1)  EÜT L 171, 7.7.1999, lk 12; ELT eriväljaanne 15/04, lk 223.